
BIROUL PERMANENT
AL
CAMEREI DEPUTAŢILOR



		Vă înaintăm, alăturat, Raportul comun asupra propunerii legislative de modificare şi completare a Legii 220/2008 pentru stabilirea sistemului de promovare a producerii energiei electrice din surse regenerabile de energie, republicată, transmisă cu adresa nr. Plx. 425 din 18 mai 2015.
		În raport de obiectul şi conţinutul său, propunerea legislativă face parte din categoria legilor ordinare.
		Camera Deputaţilor este Cameră decizională potrivit prevederilor art.75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările și completările ulterioare.




	PREŞEDINTE,	PREŞEDINTE,

	IULIAN IANCU	CUPĂ ION

R  A  P  O  R  T     C O M U N   
asupra propunerii legislative de modificare şi completare a Legii 220/2008 pentru stabilirea sistemului de promovare a producerii energiei electrice din surse regenerabile de energie, republicată

În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru industrii şi servicii şi Comisia pentru mediu şi echilibru ecologic au fost sesizate spre dezbatere în fond cu propunerea legislativă de modificare şi completare a Legii 220/2008 pentru stabilirea sistemului de promovare a producerii energiei electrice din surse regenerabile de energie, republicată, transmisă cu adresa nr. Plx.425 din 18 mai 2015 şi înregistrată la Comisia pentru industrii şi servicii cu nr.4c‑3/181 din 19 mai 2015 și la Comisia pentru mediu şi echilibru ecologic cu nr. 4c-27/123 din 19 mai 2015.
Senatul, în calitate de primă Cameră sesizată, a respins această propunere legislativă  în şedinţa din 18 mai 2015.
Consiliul Legislativ a avizat favorabil propunerea legislativă, cu observaţii şi propuneri – cu adresa nr.208/09.03.2014.
Comisia juridică, de disciplină şi imunităţi a avizat negativ propunerea legislativă, în şedinţa din 15 mai  2015.
Comisia pentru buget, finanțe și bănci a avizat negativ propunerea legislativă, în şedinţa din  8 septembrie 2015.
Propunerea legislativă are ca obiect de reglementare modificarea Legii nr.220/2008 pentru stabilirea sistemului de promovare a producerii energiei electrice din surse regenerabile de energie, republicată, în sensul eliminării pragului minim al valorii de tranzacţionare a certificatelor verzi.
Guvernul, prin punctele de vedere transmise cu adresele nr.4199/DRP/15.05.2015 și nr.871/MRP/24.02.2017, nu  susţine adoptarea acestei propuneri legislative. 
În conformitate cu prevederile art.61 şi art.63 din Regulamentul Camerei Deputaţilor, republicat, cu modificările și completările ulterioare, comisiile sesizate în fond au examinat propunerea legislativă, sus menţionat, în şedinţe separate. 
Membrii Comisiei pentru mediu şi echilibru ecologic au examinat propunerea legislativă în şedinţa din 23 iunie 2015. La lucrările Comisiei pentru mediu şi echilibru ecologic au fost prezenţi 10 deputaţi, din totalul de 21 membri ai Comisiei.
Membrii Comisiei pentru industrii și servicii au examinat propunerea legislativă în şedinţa din 04.09.2018. La lucrările Comisiei pentru industrii și servicii au fost prezenţi 16 deputaţi, din totalul de 20 membri ai comisiei.
Potrivit prevederilor art. 55 şi ale art. 56 din Regulamentul Camerei Deputaţilor, republicat, cu modificările și completările ulterioare, la lucrările celor două comisii au participat, în calitate de invitaţi, reprezentanţi ai Ministerului Energiei și ai Autorității Naționale de Reglementare în Domeniul Energiei.
În urma dezbaterilor, membrii celor două comisii au hotărât,  cu unanimitate de voturi, să propună Plenului Camerei Deputaţilor respingerea propunerii legislative de modificare şi completare a Legii 220/2008 pentru stabilirea sistemului de promovare a producerii energiei electrice din surse regenerabile de energie, întrucât eliminarea preţului minim de tranzacţionare a certificatului verde ar conduce la reducerea ratelor interne de rentabilitate până la valori negative, în contradicţie cu notificarea schemei de promovare  prin certificate verzi la Comisia Europeană.
Prin obiectul de reglementare şi conţinutul său, propunerea legislativă face parte din categoria legilor ordinare.
Camera Deputaţilor este Cameră decizională potrivit prevederilor art.75 din Constituţia României, republicată, şi ale art. 92 din Regulamentul Camerei Deputaţilor, republicat, cu modificările şi completările ulterioare.


	PREŞEDINTE,	PREŞEDINTE,

	Iulian Iancu	Cupă Ion




	SECRETAR,	SECRETAR,

	Mînzatu Roxana	Petru Farago


Întocmit,
	Consilier parlamentar,	Consilier parlamentar,
	Cumpătă Lucian	Alina Alexandriuc 

